વિજ્ઞાનીઓનો એક એવો સમૂહ આજે છે જે એવું પણ માને છે કે માણસની અંદર મન જેવું કે ચેતના જેવું સ્વતંત્ર કંઇ જ અસ્તિત્વ ધરાવતું નથી. આપણું મગજ કરોડો કરોડો ન્યુરોન કોષનું બનેલું છે. આ કોષ વચ્ચેના વળી જે અગણિત જોડાણો છે, અને તેમના વચ્ચે જે પ્રક્રિયાઓ ચાલે છે તેના કારણે જ ‘ચેતના’, અથવા જેને ‘કોન્શિયસનેસ’ કહેવાય છે તેનો એક ભ્રમ અથવા આભાસ ઊભો થાય છે તેવું આ વિજ્ઞાનીઓ અથવા ઘણા વિચારકો પણ માને છે.